AQSh prezidentligiga Respublikachilar partiyasidan nomzod Donald Tramp prezident etib saylangan taqdirda, noqonuniy muhojirlarni deportatsiya qilish uchun maxsus otryadlar tuzish rejasi to‘g‘risida ma’lum qildi. Bu haqida u Arizona shtati, Feniks shahridagi chiqishida e’lon qildi. USA Today uning chiqishini translyatsiya qildi. “Men Hillari Klinton kabi adolatli hukmdan qochib yurgan eng xavfli va kriminal noqonuniy muhojirlarni topib, ularni ortga qaytarish uchun deportatsiya bo‘yicha maxsus guruh tuzmoqchiman”, - deya ta’kidladi Tramp. Bundan tashqari, respublikachi immigratsiya va bojxona xodimlari sonini qisqartirishga va’da berdi. Shuningdek u xorijliklarga viza berish jarayonini keskinlashtirishni taklif qildi.